cyanic-selkie/wikianc huggingface dataset:
Α΄ κατηγορία ποδοσφαίρου ανδρών Κύπρου 2005-06
Βαθμολογία
1Για εκπροσώπηση της Κύπρου στο Ιντερτότο 2006 οι ομάδες δικαιούνταν να δηλώσουν το ενδιαφέρον τους κατά τη διάρκεια του πρωταθλήματος. Δήλωσαν συμμετοχή μόνο οι Εθνικός Άχνας και Ολυμπιακός Λευκωσίας. Τη μία θέση που δικαιούταν η Κύπρος κατέλαβε η ομάδα, εξ αυτών που δήλωναν συμμετοχή, η οποία τερμάτισε ψηλότερα στην τελική βαθμολογία.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Βασίλης Ι. Τζανακάρης
Ο '''Βασίλης Ι. Τζανακάρης''' (Πεντάπολη Σερρών, 1944) είναι Έλληνας ιστορικός, δημοσιογράφος, συγγραφέας, εκδότης και παρουσιαστής. Έχει τιμηθεί με Κρατικό Βραβείο Χρονικού-Μαρτυρίας για το βιβλίο "Δακρυσμένη Μικρασία 1919-1922" (Μεταίχμιο, 2007). Υπήρξε εκδότης του περιοδικού «ΓΙΑΤΙ».
Α΄ κατηγορία ποδοσφαίρου ανδρών Κύπρου 2005-06
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2005-2006
Βασίλης Ι. Τζανακάρης
Βιογραφικά στοιχεία
Γεννήθηκε το 1944 στην Πεντάπολη Σερρών. Μεγάλωσε και ζει στις Σέρρες. Από την ηλικία των δεκάξι ασχολήθηκε με τη δημοσιογραφία. Σπούδασε πολιτικές και οικονομικές επιστήμες στο Α.Π.Θ.
Περιοδικό «ΓΙΑΤΙ»
Το 1975 ο Βασίλης Τζανακάρης εξέδωσε το περιοδικό «Κοκτέιλ» το οποίο από το 1978 μετονομάστηκε σε «ΓΙΑΤΙ» και παρέμεινε έτσι μέχρι το 2009 οπότε και διέκοψε τη λειτουργία του, μετά από 34 χρόνια αδιάλλειπτης κυκλοφορίας. Με πολιτικό, πολιτιστικό, κοινωνικό και ιστορικό περιεχόμενο, το περιοδικό «ΓΙΑΤΙ» υπήρξε σημείο αναφοράς της πολιτιστικής ζωής των Σερρών και ολόκληρης της Ελλάδας καθώς είχε φανατικούς αναγνώστες σε όλη την επικράτεια ενώ συνεργάτες του περιοδικού υπήρξαν μερικά από τους σημαντικότερους ανθρώπους της ελληνικής διανόησης και τέχνης. Ανάμεσά τους οι Γιώργος Ιωάννου, Ντίνος Χριστιανόπουλος, Φρέντυ Γερμανός, Ηλίας Πετρόπουλος, Βασίλης Αλεξάκης, Ηλίας Παπαδημητρακόπουλος, Θωμάς Κοροβίνης, Περικλής Σφυρίδης, Γιώργος Σκαμπαρδώνης, Ρίτα Μπούμη-Παπά, Γιώργος Ακοκαλίδης, Ράλλης Κοψίδης, Γιώργος Ιωάννου και πολλοί άλλοι.
Συγγραφικό έργο
Παράλληλα με την έκδοση του περιοδικού «ΓΙΑΤΙ» ο Βασίλης Τζανακάρης συνέγραψε ποιητικές συλλογές, διηγήματα, χρονικά, εξέδωσε μια σειρά βιβλίων με θεματική γύρω από την πόλη των Σερρών όπως το λεύκωμα «Σέρρες -Πορεία μες στο Χρόνο», το δίτομο έργο «Εικονογραφημένη Ιστορία των Σερρών», και μια θεματική σειρά με κείμενα για την πόλη των Σερρών όπως το «Χρονικό Σερραϊκής Τυπογραφίας 1878-1960», «Τα Σέρρας του Πολέμου, της Κατοχής και της Αντίστασης» κ. α. σε έκδοση του περιοδικού «ΓΙΑΤΙ». Το 2002 κυκλοφόρησε από τις Εκδόσεις Καστανιώτη το «Τα Παλληκάρια τα Καλά Σύντροφοι τα Σκοτώνουν». Ακολούθησε το «Τότε που Ξημέρωνε Σκοτάδι» το 2005. Το 2007 κυκλοφόρησε από το Μεταίχμιο το βιβλίο «Δακρυσμένη Μικρασία 1919-1922» που απέσπασε το Κρατικό Βραβείο Χρονικού-Μαρτυρίας το 2008. Το «Δακρυσμένη Μικρασία» αποτελεί το πρώτο μέρος μια τριλογίας σχετικά με τη Μικρά Ασία. Ακολουθήθηκε από το «Στο Όνομα της Προσφυγιάς» (Μεταίχμιο, 2009) και το «Εις Θάνατον!» (Μεταίχμιο, 2010)  το οποίο καταγίνεται με τη Δίκη των Έξι. Το 2012 κυκλοφόρησε από το Μεταίχμιο το χρονικό «Ο «Κόκκινος Σουλτάνος»». Το 2013 κυκλοφόρησε από τις εκδόσεις Μεταίχμιο το χρονικό «Φώτης Γιαγκούλας, ο απέθαντος και άλλες ληστρικές ιστορίες», ενώ την ίδια χρονιά, εξέδωσε το συλλεκτικό λεύκωμα «1913-2013 Πανόραμα Σερραϊκής Ιστορίας». Το 2016 επανεκδόθηκε εμπλουτισμένο και με τίτλο «Οι Λήσταρχοι» το βιβλίο «Τα Παλληκάρια τα Καλά Σύντροφοι τα Σκοτώνουν» (Μεταίχμιο) ενώ την ίδια χρονιά κυκλοφόρησε το βιβλίο «Η Ελλάδα φλέγεται: Από την είσοδο των Γερμανοβουλγάρων στη ματωμένη Αθήνα των Δεκεμβριανών» (Μεταίχμιο)
Εξωτερικοί σύνδεσμοι
Κατηγορία:Έλληνες ιστορικοί Κατηγορία:Έλληνες δημοσιογράφοι Κατηγορία:Έλληνες συγγραφείς Κατηγορία:Έλληνες εκδότες Κατηγορία:Νταρνάκες
Κλάρος
250px|right|thumb|Ερείπια του ναού του Απόλλωνα στην Κλάρο. Κλάρος είναι το όνομα της περιοχής και η τοποθεσία ενός ιερού μαντείου του αρχαίου Έλληνα θεού Απόλλωνα, κοντά στην Κολοφώνα της Ιωνίας, της Μικράς Ασίας (σημερινή Τουρκία). Βρίσκεται 55 χιλιόμετρα νότια της Σμύρνης. Στην αρχαιότητα το ιερό ήταν παραθαλάσσιο αλλά σήμερα απέχει δύο χιλιόμετρα από την ακτή. Ιδρύθηκε από τον μάντη Μόψο, το γιο της Μαντώς, που ήταν κόρη του Τειρεσία. Σύμφωνα με μια παράδοση, πριν από δηλώσεις τους, κάθε φορά όλοι οι προφήτες συνήθιζαν να πίνουν ομαδικώς μέσα σε αυτό το σπήλαιο.
Ιστορικό
Είναι άγνωστο πότε ακριβώς ιδρύθηκε το Ιερό του Απόλλωνος και η ίδρυση καλύπτεται από διάφορους μύθους. Οι αρχαιολογικές ανασκαφές αποκάλυψαν δομές που χρονολογούνται από τον 10ο αιώνα π.Χ. Το ιερό αναφέρεται για πρώτη φορά στις πηγές του 7ου αι. π.Χ., και συγκεκριμένα στους ομηρικούς ύμνους στον Απόλλωνα και στην Άρτεμη. Ο ναός του Απόλλωνα χτίστηκε μεταξύ του 4ου και του 3ου αιώνα. π.Χ. σε σημείο όπου υπήρχε προγενέστερος ναός. Ο ναός καταστράφηκε από μεγάλο σεισμό.
Η φήμη του Ιερού έφτασε στο υψηλότερο σημείο από τον 2ο αι π.Χ. έως τον 3ο αι. μ.Χ. και είχε πολλούς επισκέπτες μέχρι τον 4ο αιώνα μ.Χ.
Το μαντείο προφανώς έκλεισε μαζί με τα υπόλοιπα ελληνικά μαντεία το 395 μ.Χ., όταν ο αυτοκράτορας Θεοδόσιος απαγόρευσε τη λειτουργία τους. Αργότερα, ο ναός και τα υπόλοιπα κτήρια καταστράφηκαν ολοκληρωτικά από ισχυρό σεισμό.
Στη σύγχρονη εποχή την περιοχή την επισκέπτονται πλήθος τουριστών. Υπάρχει μία ομάδα ανθρώπων από τις Η.Π.Α., που επισκέπτονται το ιερό κάθε χρόνο για θρησκευτικούς λόγους. Ονομάζονται Νέοι Απολλωνιστές και έρχονται μαζί με τους ιερείς τους. Πιστεύουν στους χρησμούς του Απόλλωνα.
Δείτε επίσης
Πτώον όρος
Εξωτερικοί σύνδεσμοι
Κατηγορία:Αρχαία ελληνικά ιερά Κατηγορία:Αρχαία μαντεία Κατηγορία:Σπήλαια Κατηγορία:Κολοφώνα Κατηγορία:Πολιτισμός της Τουρκίας Κατηγορία:Ναοί του Απόλλωνα Κατηγορία:Αρχαίοι ελληνικοί ναοί
Κάτια (Αίγυπτος)
μικρογραφία|Χάρτης της περιοχής Η Κάτια ή Μπιρ Κάτια (αραβικά : ) είναι μικρή πόλη της Αιγύπτου στην έρημο του Σινά και στην Όαση Κάτια. Διοικητικά ανήκει στο Κυβερνείο Βορείου Σινά και απέχει 40 χλμ ανατολικά της Διώρυγας του Σουέζ.
Ιστορία
Είναι γνωστή για την Μάχη της Κάτιας που έγινε εκεί κατά τον Α΄ παγκόσμιο πόλεμο και το 1916 μεταξύ Οθωμανικής και Βρετανικής αυτοκρατορίας. Το 1799 ο Ναπολέων είχε χτίσει οχυρό στη περιοχή όπου το χρησιμοποίησε σαν βάση για τη συνέχεια των επιχειρήσεων του στη Παλαιστίνη
Παραπομπές
Κατηγορία:Πόλεις της Αιγύπτου στη Χερσόνησο του Σινά
Κόλπος της Τίνα
μικρογραφία|Χάρτης της περιοχής Ο Κόλπος της Τίνα ή Ελ Τίνα είναι κόλπος της Αιγύπτου στα βόρεια της χερσονήσου του Σινά και στη Μεσόγειο θάλασσα. Στις ακτές του κόλπου βρίσκεται η Λίμνη Μπαρνταουίλ, το Πορτ Σάιντ, και η πόλη Ρομανί.
Γκρίμσμπι Τάουν
Η Γκρίμσμπι Τάουν είναι αγγλική ποδοσφαιρική ομάδα με βάση την πόλη Κλίθορπς, η οποία αγωνίζεται στην Κόνφερενς Πρέμιερ. Ιδρύθηκε το 1878 υπό την ονομασία Γκρίμσπι Πέλχαμ, ενώ στη συνέχεια μετονομάστηκε σε Γκρίμσμπι Τάουν, ονομασία που διατηρεί έως σήμερα. Η ομάδα είναι η πιο επιτυχημένη από τις τρεις επαγγελματικές ομάδες στην ιστορία του Λίνκολνσαϊρ, ενώ, ταυτόχρονα, είναι η μόνη ομάδα που συμμετείχε στην ανώτατη κατηγορία από την περιοχή αυτή. Επίσης, είναι η μόνη ομάδα από τις τρεις που να έχει φτάσει ως τα ημιτελικά του Κυπέλλου Αγγλίας (σε δύο περιπτώσεις).
Εξωτερικοί σύνδεσμοι
Κατηγορία:Γκρίμσμπι Τάουν Κατηγορία:Ιδρύσεις ποδοσφαιρικών ομάδων το 1878 Κατηγορία:Ποδοσφαιρικές ομάδες Αγγλίας
2893 Πείροος
Ο Πείροος (Peiroos) είναι ένας αρκετά μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,992. Ανακαλύφθηκε το 1975 από το προσωπικό του Αστεροσκοπείου «Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του από τον ομώνυμο Θρακιώτη πολεμιστή του Τρωικού Πολέμου.
Φυσικά χαρακτηριστικά
Η μέση διάμετρος του Πειρόου εκτιμάται σε 87,5 χιλιόμετρα. Ο φασματικός τύπος του είναι D, ενώ το γεωμετρικό άλβεδό του είναι 0,047 ± 0,008. Ο Πείροος περιστρέφεται γύρω από τον εαυτό του μία φορά κάθε 8 ώρες και 58 λεπτά.
Εξωτερικοί σύνδεσμοι-πηγές
Πειροος
Μούκλιανη Σερρών
Η Μούκλιανη ή Μούχλιανη είναι εγκαταλελειμμένος οικισμός που βρίσκεται στον σημερινό Δήμο Εμμανουήλ Παππά της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε απόσταση 5,5 χιλιομέτρων βορειοανατολικά του χωριού Εμμανουήλ Παππάς Σερρών, σε υψόμετρο 900 μέτρων, νοτιοανατολικά του όρους Μενοίκιο.
Ιστορία
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης.
Στη δημογραφική μελέτη «Εθνογραφία των Βιλαετίων Αδριανούπολης, Μοναστηρίου και Θεσσαλονίκης» που εκδόθηκε το 1878 στην Κωνσταντινούπολη, εκτιμάται ότι το 1873 ο οικισμός αποτελούνταν από 20 σπίτια και 65 κατοίκους. Σύμφωνα με τον Παπαγεωργίου, το 1894 αριθμούσε πληθυσμό 150 κατοίκων, ενώ σύμφωνα με τη στατιστική μελέτη του Βούλγαρου Βασίλ Κάντσωφ, εκτιμάται ότι το 1900 είχε 250 κατοίκους.
Στην «Εθνολογική Στατιστική των Βιλαετίων Θεσσαλονίκης και Μοναστηρίου» του Αθανάσιου Χαλκιόπουλου που εκδόθηκε το 1910 στην Αθήνα, αναφέρεται ότι το χωριό είχε 200 εξαρχικούς κατοίκους. Σε υπολογισμούς που εξέδωσε το έτος 1919 η Επιτελική Υπηρεσία του Ελληνικού Στρατού, προ του 1912 αναφέρονται 200 «Βούλγαροι Σχισματικοί Διαμαρτυρόμενοι κ.λπ.».
Κατά τη διάρκεια του Α΄ Βαλκανικού Πολέμου, τον Οκτώβριο του 1912, το χωριό απελευθερώθηκε από την οθωμανική κυριαρχία, ωστόσο, κατά τη διάρκεια του Β΄ Βαλκανικού Πολέμου, το 1913, καταστράφηκε ολοσχερώς και ο πληθυσμός διέφυγε στη Βουλγαρία.
Μετά το τέλος των Βαλκανικών Πολέμων, ο οικισμός περιήλθε στην ελληνική επικράτεια και κατά την ελληνική απογραφή του 1913 ήταν ακατοίκητος. Το 1920 προσαρτήθηκε στη νεοσυσταθείσα κοινότητα Δοβίστης (Εμμανουήλ Παππά), μαζί με τα χωριά Άνω Νούσκα (Μέταλλα), Σοκόλ (Συκιά) και Σύρος-Μαχαλά. Το ίδιο έτος, καταργήθηκε και τυπικά, καθώς έπαψε να καταγράφεται στις ελληνικές απογραφές.
Από τα κτήρια του οικισμού σώζεται σήμερα μόνο η εκκλησία, που χτίστηκε το 1760, η οποία έχει αναστηλωθεί από κατοίκους του χωριού Εμμανουήλ Παππάς και λειτουργεί ως Ι.Ν. Αγίας Τριάδας. Γύρω από την εκκλησία και κυρίως στα 50 περίπου μέτρα προς τα βόρεια, υπάρχουν διάσπαρτοι σωροί από πέτρες, οι οποίοι έχουν απομείνει από τα θεμέλια των σπιτιών που υπήρχαν κάποτε εκεί. Κάτοψη των χαλασμάτων του οικισμού είναι ορατή σε αεροφωτογραφίες της περιόδου 1945-1960.
Το 2006 ο χώρος περιμετρικά της εκκλησίας διαμορφώθηκε από τον Δήμο Εμμανουήλ Παππά ως χώρος δασικής αναψυχής.
Σε απέναντι λόφο προς τα δυτικά και σε απόσταση περίπου 2 χιλιομέτρων από τη Μούκλιανη, βρίσκεται το εγκαταλελειμμένο χωριό Δράνοβο Σερρών.
Χάρτης
<mapframe latitude="41.127222" longitude="23.742778" zoom="12" width="813" height="445" align="center">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 23.742778,         41.127222        ]      }    }  ] }
Παραπομπές
Κατηγορία:Εγκαταλελειμμένα χωριά του Νομού Σερρών Κατηγορία:Δήμος Εμμανουήλ Παππά
Σεισμολογία
Η Σεισμολογία είναι κλάδος της Γεωφυσικής. Αντικείμενο της είναι η μελέτη των σεισμικών φαινομένων.
Για την καταγραφή των σεισμικών δονήσεων χρησιμοποιείται ο σεισμογράφος. Η θεωρητική ανάλυση της διάδοσης των σεισμικών κυμάτων γίνεται με τη βοήθεια της θεωρίας της ελαστικότητας.
Η Σεισμολογία έχει συμβάλει μεταξύ άλλων, στον προσδιορισμό της δομής του εσωτερικού της γης (αλλά και της σελήνης), στην ανεύρεση γεωλογικών δομών αρχαιολογικού και οικονομικού ενδιαφέροντος, στον καθορισμό ζωνών σεισμικής επικινδυνότητας και καθορισμό των προδιαγραφών αντισεισμικού σχεδιασμού των κατασκευών.
Οι προσπάθειες για πρόγνωση σεισμών δεν έχουν καρποφορήσει, καθώς δεν έχει γίνει ως σήμερα εφικτό να υπάρξει προσδιορισμός τόπου, χρόνου, μεγέθους και βεβαιότητας ότι θα γίνει σεισμός. Οι μέθοδοι που αποσκοπούν στη βραχεία πρόγνωση με χρονικό παράθυρο της τάξης του μήνα (ή μηνών) στερούνται κυρίως της βεβαιότητας, ενώ οι σεισμολογικές μέθοδοι που αποσκοπούν στη μακροπρόθεσμη πρόβλεψη (της τάξης των δεκαετιών ή και πολύ περισσότερο) δε μπορούν να εντοπίσουν το πότε θα γίνει ο σεισμός και έχουν αξία κυρίως ως προς τον χαρακτηρισμό της επικινδυνότητας των περιοχών.
Πρόβλεψη σεισμού
Η πρόβλεψη ενός πιθανού χρόνου, θέσης, μεγέθους και άλλων σημαντικών χαρακτηριστικών ενός επερχόμενου σεισμικού συμβάντος ονομάζεται πρόβλεψη σεισμού. Έχουν γίνει διάφορες προσπάθειες από σεισμολόγους και άλλους για τη δημιουργία αποτελεσματικών συστημάτων για ακριβείς σεισμικές προβλέψεις, συμπεριλαμβανομένης της μεθόδου VAN. Οι περισσότεροι σεισμολόγοι δεν πιστεύουν ότι έχει αναπτυχθεί ένα σύστημα για την έγκαιρη προειδοποίηση για μεμονωμένους σεισμούς, και πολλοί πιστεύουν ότι ένα τέτοιο σύστημα θα ήταν απίθανο να δώσει χρήσιμη προειδοποίηση για επικείμενα σεισμικά συμβάντα. Ωστόσο, οι πιο γενικές προβλέψεις προβλέπουν συστηματικά σεισμικό κίνδυνο. Τέτοιες προβλέψεις εκτιμούν την πιθανότητα ενός σεισμού ενός συγκεκριμένου μεγέθους να επηρεάζει μια συγκεκριμένη τοποθεσία εντός ενός συγκεκριμένου χρονικού διαστήματος και χρησιμοποιούνται συνήθως σε μηχανική σεισμού.
Η δημόσια διαμάχη σχετικά με την πρόβλεψη σεισμού ξέσπασε αφού οι ιταλικές αρχές κατηγόρησαν έξι σεισμολόγους και έναν κυβερνητικό αξιωματούχο για ανθρωποκτονία σε σχέση με σεισμό μεγέθους 6,3 στην Λα Ακουίλα της Ιταλίας στις 5 Απριλίου 2009. Το κατηγορητήριο έγινε ευρέως αντιληπτό, ως κατηγορητήριο για αποτυχία πρόβλεψης του σεισμού και έχει καταδικάσει την αμερικανική ένωση για την πρόοδο της επιστήμης και την αμερικανική γεωφυσική ένωση. Το κατηγορητήριο ισχυρίζεται ότι, σε μια ειδική συνάντηση στη Λα Ακουίλα την εβδομάδα πριν από τον σεισμό, οι επιστήμονες και οι αξιωματούχοι ενδιαφέρθηκαν περισσότερο να ηρεμήσουν τον πληθυσμό παρά να παράσχουν επαρκείς πληροφορίες σχετικά με τον κίνδυνο σεισμού και την ετοιμότητα.
Μηχανική σεισμολογία
Η μηχανική σεισμολογία είναι η μελέτη και εφαρμογή της σεισμολογίας για μηχανικούς σκοπούς. Εφαρμόστηκε γενικά στον κλάδο της σεισμολογίας που ασχολείται με την εκτίμηση του σεισμικού κινδύνου μιας τοποθεσίας ή μιας περιοχής για τους σκοπούς της μηχανικής σεισμών. Είναι, επομένως, ένας σύνδεσμος μεταξύ της επιστήμης της γης και της πολιτικής μηχανικής. Υπάρχουν δύο βασικά συστατικά της μηχανικής σεισμολογίας. Πρώτον, μελέτη της ιστορίας των σεισμών (π.χ. ιστορικοί και κατάλογοι οργάνων σεισμικότητας) για να αξιολογήσει τους σεισμούς που θα μπορούσαν να συμβούν σε μια περιοχή και τα χαρακτηριστικά τους και τη συχνότητα εμφάνισης. Δεύτερον, η μελέτη ισχυρών κινήσεων εδάφους που δημιουργούνται από σεισμούς για την αξιολόγηση της αναμενόμενης ανατάραξης από μελλοντικούς σεισμούς με παρόμοια χαρακτηριστικά. Αυτές οι ισχυρές κινήσεις εδάφους θα μπορούσαν είτε να είναι παρατηρήσεις από επιταχυνσιόμετρα ή σεισμόμετρα είτε εκείνες που προσομοιώνονται από υπολογιστές χρησιμοποιώντας διάφορες τεχνικές, οι οποίες στη συνέχεια χρησιμοποιούνται συχνά για την ανάπτυξη εξισώσεων πρόβλεψης κίνησης εδάφους (ή μοντέλα κίνησης εδάφους)
Εργαλεία
Τα σεισμολογικά εργαλεία μπορούν να παράγουν μεγάλες ποσότητες δεδομένων. Τα συστήματα επεξεργασίας τέτοιων δεδομένων περιλαμβάνουν:
Τάγμα (στρατιωτική μονάδα)
Το τάγμα είναι μονάδα του στρατού ξηράς, αποτελούμενη συνήθως από δύο έως επτά λόχους και συνολικά 300 έως 1.200 στρατιώτες. Στην Ελλάδα, το τάγμα είναι η βασική μονάδα των Όπλων και μερικών Σωμάτων (σε άλλα Σώματα οι βασικές μονάδες ονοματίζονται από το έργο που επιτελούν, π.χ. Νοσοκομείο, Συνεργείο κλπ). Αποτελείται, σε πλήρη σύνθεση, συνήθως από τρεις ή τέσσερις λόχους και υπάγεται σε Ταξιαρχία. Διοικείται συνήθως από αντισυνταγματάρχη ή, λιγότερο συχνά, συνταγματάρχη.
Αντίστοιχο του τάγματος στα Τεθωρακισμένα είναι η επιλαρχία και στο Πυροβολικό η μοίρα.
Παραπομπές
Κατηγορία:Στρατός Ξηράς
Βάθος πεδίου
thumb|Η περιοχή εντός του βάθους πεδίου φαίνεται καθαρή, ενώ οι περιοχές μπροστά και πέρα από το βάθος πεδίου φαίνονται θολές. thumb|Με μικρό βάθος πεδίου τα λουλούδια απομονώνονται από το φόντο. Το βάθος πεδίου είναι ένα από τα πιο σημαντικά στοιχεία στην δημιουργική φωτογραφία.
Το βάθος πεδίου είναι το βάθος της περιοχής εντός της εικόνας, της οποίας τα σημεία εμφανίζονται εστιασμένα και όχι θολά. Με πιο απλά λόγια, βάθος πεδίου θεωρούμε την περιοχή εκείνη που είναι καθαρά εστιασμένη μπροστά και πίσω από το συγκεκριμένο σημείο ή αντικείμενο που έχουμε αποφασίσει να εστιάσουμε την εικόνα μας. Αυτό που πρέπει να θυμόμαστε, είναι ότι το ένα τρίτο μπροστά από το σημείο εστίασης και τα δυο τρίτα πίσω από το σημείο εστίασης είναι η περιοχή που αποκαλούμε βάθος πεδίου.
Παράγοντες που επηρεάζουν το βάθος πεδίου
Οι συντελεστές που παίζουν ρόλο στο βάθος πεδίου είναι:
1. Το άνοιγμα διαφράγματος που διαθέτει ο φακός μας (aperture). Το ανοιχτό διάφραγμα (μικρή αριθμητική τιμή π.χ. f/2,8) αποδιδει μικρο Βάθος Πεδίου ενώ, το κλειστό διάφραγμα (μεγάλη αριθμητική τιμή π.χ. f/ 22) αποδίδει μεγάλο Βάθος Πεδίου
2. Η Εστιακή Απόσταση του φακού που χρησιμοποιούμε (focal length). Μεγάλη Εστιακή Απόσταση (Τηλεφακός) αποδιδει μικρο Βάθος Πεδίου και αντίστροφα μικρή Εστιακή Απόσταση( Ευρυγώνιος) αποδίδει μεγάλο Βάθος Πεδίου.
3. Η απόσταση α (φακού-αντικειμένο). Μικρή απόσταση α αποδίδει μικρό Βάθος Πεδίου και αντίστροφα.
Οι φωτογραφικοί φακοί διαθέτουν το μέγιστο άνοιγμα και το ελάχιστο άνοιγμα. Από αυτό το άνοιγμα εισέρχεται το φως μέσα στην φωτογραφική μηχανή. Το μέγιστο και το ελάχιστο άνοιγμα κάθε φακού, εξαρτάται από τον τύπο του φακού και την ποιότητα του.
Στη φωτογραφική ορολογία το άνοιγμα του φακού, είτε είναι μικρό είτε είναι μεγάλο, το σηματοδοτούμε με το εξής χαρακτηριστικό (F/stop). Το άνοιγμα του φακού επηρεάζει το βάθος πεδίου. Όσο πιο μεγάλο άνοιγμα επιλέξουμε για να κάνουμε την λήψη, τόσο μικρότερο βάθος πεδίου θα έχει η εικόνα μας, και αντίστροφα όσο πιο μικρό άνοιγμα επιλέξουμε για να κάνουμε την λήψη τόσο μεγαλύτερο βάθος πεδίου θα έχει η εικόνα μας. Υπάρχουν πολλοί και διαφορετικοί φακοί. Εδώ θα αναφερθούμε σε τρεις βασικές κατηγορίες.
Α. φακοί με ευρεία γωνία κάλυψης και τους ονομάζουμε ευρυγώνιους (Wide Angle Lens).
Β. φακοί με αποδεκτή ως φυσιολογική γωνία κάλυψης και τους ονομάζουμε κανονικούς, (Normal Lens) και
Γ. φακοί με μικρή γωνία κάλυψης και αυτούς τους ονομάζουμε τηλεφακούς (Tele Lens).
Όσο πιο ευρυγώνιο φακό χρησιμοποιείτε, τόσο μεγαλύτερο βάθος πεδίου θα αποκτούν οι φωτογραφίες σας. Και αντίστροφα όσο πιο μεγάλο τηλεφακό χρησιμοποιείτε, τόσο μικρότερο βάθος πεδίου θα έχουν οι φωτογραφίες σας. Το μέγεθος της εικόνας παίζει μεγάλο ρόλο σε σχέση με το σημείο που έχουμε τοποθετήσει τη φωτογραφική μας μηχανή. Όσο πιο μακριά η μηχανή μας βρίσκεται από το θέμα, τόσο μεγαλύτερο βάθος πεδίου αποκτά η εικόνα μας, όπως και όσο μεγαλύτερο χώρο καλύπτει το κύριο θέμα στο κάδρο μας, τόσο μικρότερο το βάθος πεδίου στην εικόνα μας.
Εξωτερικοί σύνδεσμοι
Κατηγορία:Φωτογραφία
Μπρούμα (ποδοσφαιριστής)
Ο Αρμίντο Τουέ Να Μπάνια (πορτογαλικά: Armindo Tué Na Bangna, 24 Οκτωβρίου 1994), ευρέως γνωστός ως Μπρούμα (Bruma), είναι Πορτογάλος επαγγελματίας διεθνής ποδοσφαιριστής, ο οποίος αγωνίζεται ως πλάγιος μέσος στη Σούπερ Λιγκ για τον Ολυμπιακό, με δανεισμό από την Αϊντχόφεν.
Η τεχνική και η ταχύτητα του θεωρούνται από πιο σημαντικά χαρακτηριστικά του.
Σπόρτινγκ Λισαβόνας
Γεννημένος στο Μπισάου της Γουινέας-Μπισάου, ο Μπρούμα μετακόμισε στην Πορτογαλία όταν ήταν παιδί, ενώ έγινε μέλος της ακαδημίας της Σπόρτινγκ Λισαβόνας πριν καν φτάσει τα 13. Συνέχισε να σκοράρει περισσότερα από 80 γκολ για τις διάφορες ομάδες νέων του συλλόγου.
Ο Μπρούμα έκανε το ντεμπούτο του για την μεγάλη ομάδα τη σεζόν 2012–13, ξεκινώντας από την Σπόρτινγκ Λισαβόνας Β στη δεύτερη κατηγορία. Στις 6 Δεκεμβρίου 2012 σκόραρε δύο φορές εναντίον της C.F. União, αλλά αποβλήθηκε επίσης στην εκτός έδρας ήττα με 2–3.
Στις 10 Φεβρουαρίου 2013, σε ηλικία 18 ετών, ο Μπρούμα έκανε το επίσημο ντεμπούτο του με την κύρια ομάδα των Λιονταριών, παίζοντας το πρώτο ημίχρονο της ήττας με 0–1 εναντίον της C.S. Marítimo. Πέτυχε το πρώτο του γκολ στην Primeira Liga την επόμενη αγωνιστική, το πρώτο στη νίκη με 3–2 στο Gil Vicente FC.
Γαλατασαράι
Στις 3 Σεπτεμβρίου 2013, μετά από μια μακρά και ξινή διαμάχη για το συμβόλαιο με τη Σπόρτινγκ, η οποία τελικά επιλύθηκε υπέρ του συλλόγου, ο Μπρούμα υπέγραψε πενταετές συμβόλαιο με τους τουρκικούς γίγαντες Γαλατασαράι SK έναντι 10 εκατομμυρίων ευρώ. Έκανε το ντεμπούτο του δέκα μέρες αργότερα κόντρα στην Αντάλιασπορ, μπαίνοντας ως αλλαγή στην ισοπαλία 1–1.
Ο Μπρούμα έκανε την παρθενική του εμφάνιση στο UEFA Champions League στις 17 Σεπτεμβρίου 2013, παίζοντας περίπου 30 λεπτά σε μια εντός έδρας ήττα με 1–6 από τη Ρεάλ Μαδρίτης στη φάση των ομίλων. Έκανε την πρώτη του ασίστ για τη νέα του ομάδα σε τοπικό ντέρμπι εναντίον της Μπεσίκτας, εκτός έδρας νίκη με 2–1 και σημείωσε το πρώτο του γκολ εναντίον της Μπαλικεσίρσπορ στις 18 Δεκεμβρίου, σε νίκη 4–0 στο Κύπελλο Τουρκίας.
Στις 15 Ιανουαρίου 2014, επίσης στο εγχώριο κύπελλο αλλά κόντρα στην Tokatspor, ο Bruma υπέστη σοβαρό τραυματισμό στο γόνατο και έμεινε εκτός δράσης για το μεγαλύτερο μέρος της σεζόν. Λόγω αυτού και του περιορισμού στους ξένους παίκτες που επιτρέπεται ανά ομάδα, δόθηκε δανεικός στην ομάδα της Süper Lig Gaziantepspor, αποτυγχάνοντας να παίξει κανέναν αγώνα.
Ο Μπρούμα δόθηκε δανεικός στην ισπανική Ρεάλ Σοσιεδάδ το 2015 εκτός σεζόν, σε συμφωνία διάρκειας σεζόν. Έκανε το ντεμπούτο του στη La Liga στις 22 Αυγούστου, ξεκινώντας και παίζοντας 85 λεπτά στην εκτός έδρας ισοπαλία 0–0 με την Ντεπορτίβο ντε Λα Κορούνια.
Ο Μπρούμα σημείωσε το πρώτο του αγωνιστικό γκολ για τους Βάσκους στις 3 Δεκεμβρίου 2015, σε μια ήττα με 1–2 στο UD Las Palmas στο Copa del Rey (2–3 στο σύνολο). Το πρώτο του στο πρωτάθλημα έφτασε 27 ημέρες αργότερα, καθώς μπήκε ως αλλαγή νωρίς για τον τραυματία Imanol Agirretxe και σημείωσε την ισοφάριση 1-1 εναντίον της Ρεάλ Μαδρίτης, αλλά σε μια ενδεχόμενη ήττα με 1-3 στο Στάδιο Santiago Bernabéu.
Συζυγία (γραμματική)
Η συζυγία είναι σύνολο ρημάτων που έχουν ιδιαίτερη, χαρακτηριστική κλίση.
Μπρούμα (ποδοσφαιριστής)
ΡΜ Λειψία
Στις 4 Ιουνίου 2017, ο Bruma ολοκλήρωσε μια μετακόμιση 12,5 εκατομμυρίων ευρώ στη γερμανική ομάδα RB Leipzig, με μπόνους 2,5 εκατομμύρια ευρώ. Έκανε το ντεμπούτο του στην Μπουντεσλίγκα στις 19 Αυγούστου, παίζοντας 15 λεπτά σε μια εκτός έδρας ήττα με 0–2 εναντίον της Σάλκε 04. Σκόραρε το πρώτο του γκολ για τη νέα του ομάδα το επόμενο Σαββατοκύριακο, βοηθώντας τους γηπεδούχους να νικήσουν την SC Freiburg με 4–1.
Ο Μπρούμα έπαιξε με φειδώ από τον προπονητή Ραλφ Ράνγκνικ κατά τη διάρκεια της σεζόν 2018-19, με συνολικά μόνο 14 συμμετοχές στο πρωτάθλημα. Επίσης, έμεινε εκτός δράσης για δύο μήνες, λόγω τραυματισμού.
Συζυγία (γραμματική)
Στα ελληνικά, ξεχωρίζουν 2 συζυγίες ανάλογα με τη μορφή που έχουν στο α' πρόσωπο του ενεστώτα. Όσα ρήματα κλίνονται με τον ίδιο τρόπο αποτελούν μια συζυγία.
Μπρούμα (ποδοσφαιριστής)
Αϊντχόφεν
Στις 28 Ιουνίου 2019, ο Μπρούμα υπέγραψε πενταετές συμβόλαιο στην PSV Eindhoven. Έκανε το επίσημο ντεμπούτο του στις 23 Ιουλίου, σε έναν αγώνα Τσάμπιονς Λιγκ εναντίον της FC Basel στον οποίο σημείωσε το πρώτο του γκολ για τον σύλλογο. επανέλαβε το κατόρθωμα στο δεύτερο σκέλος, αλλά η ομάδα του αποκλείστηκε με τον κανόνα των εκτός έδρας γκολ.
Συζυγία (γραμματική)
Τάξεις
Στην πρώτη συζυγία υπάρχει μια τάξη, ενώ στη δεύτερη συζυγία υπάρχουν δύο. Στην ενεργητική φωνή η πρώτη τάξη αποτελείται από τα ρήματα που τελειώνουν σε -ώ, -άς, -ά ( π.χ. αγαπ-ώ, αγαπ-άς, αγαπ-ά ) και η δεύτερη τάξη από αυτά που τελειώνουν σε -ώ, -είς, -εί ( π.χ. λαλ-ώ, λαλ-είς, λαλ-εί ). Στην παθητική φωνή τα ρήματα της πρώτης τάξης τελειώνουν σε -ιέμαι, -ιέσαι, -ιέται (π.χ. ξεχν-ιέμαι,ξεχν-ιέσαι, ξεχν-ιέται) και της δεύτερης τάξης τελειώνουν σε -ούμαι (-άμαι), -είσαι,-είται (ασκ-ούμαι, ασκ-είσαι, ασκ-είται).
Μπρούμα (ποδοσφαιριστής)
Ολυμπιακός (δανεισμός)
Στις 3 Οκτωβρίου 2020, ο Μπρούμα εντάχθηκε με μονοετή δανεισμό στον Ολυμπιακό, με επιλογή μόνιμης μεταγραφής στις 30 Ιουνίου, αξίας 7 εκατομμυρίων ευρώ.
Εθνική ομάδα
Σε ηλικία 18 ετών, ο Μπρούμα ήταν μέλος της Εθνικής Πορτογαλίας U20, η οποία συμμετείχε στο Παγκόσμιο Κύπελλο U20 του 2013 στην Τουρκία. Αναδείχθηκε δεύτερος κορυφαίος σκόρερ της διοργάνωσης και έλαβε το Ασημένιο Παπούτσι, σημειώνοντας πέντε γκολ σε τέσσερις αγώνες,  όπου τελικά η Πορτογαλία αποκλείστηκε στο γύρο των 16.
Συζυγία (γραμματική)
Τάξεις
Κατηγορία:Γραμματική
Μπρούμα (ποδοσφαιριστής)
Εθνική ομάδα
Ο Μπρούμα έπαιξε πρώτη φορά για την Εθνική Πορτογαλίας U21 στις 10 Οκτωβρίου 2013, 14 ημέρες μετά τα 19τα γενέθλιά του, και σημείωσε το δεύτερο γκολ με κοντινή κεφαλιά στην εντός έδρας νίκη με 3-0 επί του Ισραήλ για τα προκριματικά του Ευρωπαϊκού Πρωταθλήματος U21 του 2015. Δύο μέρες αργότερα, κλήθηκε στην Εθνική Πορτογαλίας από τον προπονητή Πάουλο Μπέντο, για να αντικαταστήσει τον τιμωρημένο Κριστιάνο Ρονάλντο για τον τελευταίο αγώνα των προκριματικών του Παγκοσμίου Κυπέλλου 2014 εναντίον του Λουξεμβούργου.
Ο Μπρούμα εκανε την πρώτη του εμφάνιση για την Εθνική Πορτογαλίας στις 10 Νοεμβρίου 2017, όπου αντικατέστησε τον Γκονσάλο Γκέδες για τα 15 τελευταία λεπτά της φιλικής νίκης με 3-0 επί της Σαουδικής Αραβίας στο Βιζέου. Σημείωσε το πρώτο του γκολ στις 14 Οκτωβρίου 2018, στη φιλική νίκη με 3-1 επί της Σκωτίας στο Χάμπντεν Παρκ.
Συλλογικές
Γαλατασαράι
Ολυμπιακός
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Ποδοσφαιριστές από τη Γουινέα-Μπισάου Κατηγορία:Πορτογάλοι με καταγωγή από τη Γουινέα-Μπισάου Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Πορτογαλίας Κ15 Κατηγορία:Ποδοσφαιριστές Εθνικής Πορτογαλίας Κ16 Κατηγορία:Ποδοσφαιριστές Εθνικής Πορτογαλίας Κ17 Κατηγορία:Ποδοσφαιριστές Εθνικής Πορτογαλίας Κ18 Κατηγορία:Ποδοσφαιριστές Εθνικής Πορτογαλίας Κ19 Κατηγορία:Ποδοσφαιριστές Εθνικής Πορτογαλίας Κ20 Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Εθνικής Πορτογαλίας Κατηγορία:Ποδοσφαιριστές Σπόρτινγκ Λισαβόνας Β Κατηγορία:Ποδοσφαιριστές Σεγκούντα Λίγκα Κατηγορία:Ποδοσφαιριστές Σπόρτινγκ Λισαβόνας Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Σούπερ Λιγκ Τουρκίας Κατηγορία:Πορτογάλοι ποδοσφαιριστές στο εξωτερικό Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Γκαζιάντεπσπορ Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές ΡΜ Λειψίας Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές ΠΣΦ Αϊντχόφεν Κατηγορία:Ποδοσφαιριστές Έρεντιβιζι Κατηγορία:Ξένοι ποδοσφαιριστές στην Ολλανδία Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Ντίμιταρ Μακρίεφ
Ο Ντίμιταρ Μακρίεφ είναι ένας Βούλγαρος ποδοσφαιριστής ο οποίος αγωνίζεται στη θέση του κεντρικού επιθετικού στην Νέα Σαλαμίνα Αμμοχώστου.
Έχει αγωνιστεί, μεταξύ άλλων, στην Λέφσκι Σόφιας, ΤΣΣΚΑ Σόφιας και ΝΚ Μάριμπορ. Επίσης έχει συμμετάσχει στην Εθνική Βουλγαρίας.
Εξωτερικοί σύνδεσμοι
Κατηγορία:Βούλγαροι ποδοσφαιριστές Κατηγορία:Ποδοσφαιριστές Εθνικής Βουλγαρίας Κατηγορία:Ποδοσφαιριστές Λέφσκι Σόφιας Κατηγορία:Ποδοσφαιριστές ΤΣΣΚΑ Σόφιας Κατηγορία:Ποδοσφαιριστές Ίντερ Κατηγορία:Ποδοσφαιριστές Γκούρνικ Ζάμπζε Κατηγορία:Ποδοσφαιριστές ΑΚ Μπελλιντσόνα Κατηγορία:Ποδοσφαιριστές ΦΚ Κιάσσο Κατηγορία:Ποδοσφαιριστές Ντιζόν ΦΚΟ Κατηγορία:Ποδοσφαιριστές ΝΚ Μάριμπορ Κατηγορία:Ποδοσφαιριστές ΦΚ Κρίλια Σοβέτοφ Σαμάρα Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Πάρβα Λίγκα (Βουλγαρία) Κατηγορία:Βούλγαροι Μακεδόνες Κατηγορία:Ποδοσφαιριστές Π.Ο. Ξυλοτύμβου
Ο Πόλεμος των Άστρων: Επεισόδιο VI - Η Επιστροφή των Τζεντάι
Η Επιστροφή των Τζεντάι (γνωστό και ως Ο Πόλεμος των Άστρων: Επεισόδιο VI - Η Επιστροφή των Τζεντάι) (πρωτότυπος τίτλος: The Return of the Jedi, γνωστό και ως Star Wars Episode VI: Return of the Jedi) είναι μία αμερικανική ταινία επιστημονικής φαντασίας, του 1983 σε σκηνοθεσία του Ρίτσαρντ Μάρκαντ και σε σενάριο των Τζορτζ Λούκας και Λόρενς Κάσνταν. Είναι η τρίτη ταινία της σειράς Ο Πόλεμος των Άστρων ενώ χρονολογικά, ως προς την υπόθεση, είναι η έκτη.
Η σκηνοθεσία έγινε από τον Ρίτσαρντ Μάρκαντ και το σενάριο γράφτηκε από τον Τζορτζ Λούκας και τον Λόρενς Κάσνταν, με τον Λούκας να εκτελεί χρέη παραγωγού. Είναι η πρώτη ταινία που χρησιμοποιεί τεχνολογία THX. Τα γεγονότα εκτυλίσσονται περίπου ένα χρόνο μετά τα γεγονότα στο Η Αυτοκρατορία Αντεπιτίθεται. Η σατανική Γαλαξιακή Αυτοκρατορία, με διαταγές του ανελέητου Αυτοκράτορα, κατασκευάζει ένα δεύτερο Άστρο του Θανάτου με στόχο να τσακίσει την επανάσταση. Από τη στιγμή που ο Αυτοκράτορας σκοπεύει να επιβλέψει προσωπικά τα τελευταία στάδια της κατασκευής, ο στόλος των επαναστατών εξαπολύει μια ολοκληρωτική επίθεση στο Άστρο του Θανάτου με σκοπό να το καταστρέψει και να σκοτώσει τον Πάλπατιν, τον εγκέφαλο του καθεστώτος. Μέσα σ' όλα αυτά, ο Λουκ Σκαϊγουώκερ, ένας από τους ηγέτες της επανάστασης και Ιππότης Τζεντάι, αγωνίζεται για να στρέψει πίσω τον Νταρθ Βέιντερ, που είναι ο πατέρας του, από τη Σκοτεινή Πλευρά της Δύναμης.
Ο Ντέβιντ Λιντς και ο Ντέιβιντ Κρόνενμπεργκ θεωρούνταν πιθανοί υποψήφιοι να σκηνοθετήσουν το πρότζεκτ πριν να υπογράψει σαν σκηνοθέτης ο Μάρκαντ. Η ομάδα παραγωγής βασίστηκε στις ιδέες του Λούκας κατά τον σχεδιασμό. Ενώ γραφόταν το σενάριο, ο Λούκας, ο Κάσνταν, ο Μάρκαντ και ο παραγωγός Χάουαρντ Καζάντζιαν ξόδεψαν δύο εβδομάδες συζητώντας ιδέες για την υπόθεση. Το πρόγραμμα του Καζάντζιαν έσπρωξε το γύρισμα δύο εβδομάδες νωρίτερα για να επιτρέψουν στην Industrial Light & Magic να δουλέψει τα εφέ της ταινίας στην επεξεργασία. Τα γυρίσματα έγιναν στην Αγγλία, στην Καλιφόρνια και στην Αριζόνα από τον Ιανουάριο ως τον Μάρτιο του 1982. Μεγάλη μυστικότητα χαρακτήριζε την παραγωγή και στη ταινία δόθηκε ο κωδικός τίτλος Blue Harvest ώστε να μη διαρρεύσει το σενάριο.
Η ταινία κυκλοφόρησε στους κινηματογράφους στις 25 Μαΐου 1983, αποσπώντας κυρίως θετικές κριτικές, με την παρατήρηση όμως πως το αποτέλεσμα ήταν ελαφρώς κατώτερο των δύο προηγούμενων ταινιών. Η ταινία κέρδισε $475 εκατομμύρια παγκόσμια. Στα επόμενα είκοσι χρόνια ακολούθησαν πολλές επανακυκλοφορίες σε βίντεο και κινηματογράφους με ορισμένες αλλαγές. Ο Πόλεμος των Άστρων συνεχίστηκε με το Επεισόδιο I: Η Αόρατη Απειλή ως μέρος της prequel τριλογίας. Ένα sequel, το Star Wars: Η Δύναμη Ξυπνάει, κυκλοφόρησε στις 18 Δεκεμβρίου 2015.
Πλοκή
Ο Νταρθ Βέιντερ καταφθάνει σ' έναν ανολοκλήρωτο σταθμό μάχης, που αποκαλύπτεται πως είναι ένα νέο, δυνατότερο Άστρο του Θανάτου, για ν' αναγγείλει στο πλήρωμα του να επισπεύσουν την ολοκλήρωση του, γιατί θα έρθει ο Αυτοκράτορας να το επιβλέψει προσωπικά. Ο Λουκ Σκαϊγουώκερ βάζει σ' εφαρμογή το σχέδιο του για να σώσουν τον Χαν Σόλο από το μαφιόζο Τζάμπα Χατ με τη βοήθεια της Πριγκίπισσας Λέια, του Λάντο Καλρίσιαν, του Τσουμπάκα, του C-3PO και του R2-D2. Η Λέια μεταμφιέζεται σε κυνηγό επικηρυγμένων και απελευθερώνει τον Χαν από τον ανθρακίτη, αλλά την ανακαλύπτουν και την κάνουν σκλάβα του Τζάμπα. Ο Λουκ φτάνει σύντομα και αφήνει να τον πιάσουν. Τον ρίχνουν σε ένα λάκκο με το τέρας Ράνκορ, αλλά αυτός το σκοτώνει. Έτσι ο Τζάμπα τον καταδικάζει μαζί με τον Χαν και τον Τσουμπάκα να φαγωθούν από το τέρας Σάρλακ μέσα στην έρημο. Όμως ο Λουκ χρησιμοποιώντας τη Δύναμη, ελευθερώνεται από τα δεσμά του και ξεκινά μια μεγάλη συμπλοκή, στην οποία η Λέια πνίγει με την αλυσίδα που ήταν δεμένη τον Τζάμπα, ο Χαν κλοτσά τον Μπόμπα Φεττ προς το στόμα του Σάρλακ και ο Λουκ καταστρέφει το σκάφος του Τζάμπα.
Ενώ ο Χαν και η Λέια κατευθύνονται στο στόλο των επαναστατών, ο Λουκ τηρώντας την υπόσχεσή του επιστρέφει στον πλανήτη Ντάγκομπα, για να βρει όμως τον Γιόντα ετοιμοθάνατο. Ο Γιόντα λέει στον Λουκ πως δε χρειάζεται άλλη εκπαίδευση, αλλά για να γίνει πραγματικός Τζεντάι πρέπει ν' αντιμετωπίσει για δεύτερη φορά τον Νταρθ Βέιντερ. Στις τελευταίες του στιγμές, ο Γιόντα επιβεβαιώνει πως ο Νταρθ Βέιντερ είναι πραγματικά ο πατέρας του Λουκ και λέει στο νεαρό πως υπάρχει "ακόμα ένας Σκαϊγουώκερ". Στη συνέχεια εμφανίζεται το φάντασμα του Όμπι-Ουάν Κενόμπι, που του αποκαλύπτει πως ο "άλλος Σκαϊγουώκερ" είναι η δίδυμη αδελφή του Λουκ, και ο Λουκ με το ένστικτο του ανακαλύπτει πως είναι η Λέια. Ο Όμπι-Ουάν λέει στο νεαρό Τζεντάι πως, παρά τους δισταγμούς του να μονομαχήσει και πάλι με τον πατέρα του, το πεπρωμένο του είναι ν' αντιμετωπίσει ξανά τον Νταρθ Βέιντερ.
Ο Αυτοκράτορας φτάνει στο Άστρο του Θανάτου, όπου ο Βέιντερ του ανακοινώνει πως ο σταθμός μάχης είναι έτοιμος. Ακολούθως ο Αυτοκράτορας λέει στον Βέιντερ πως ο Λουκ δυνάμωσε, πως μόνο οι δύο τους μαζί θα καταφέρουν να τον στρέψουν στη σκοτεινή πλευρά της Δύναμης και πως ο ίδιος ο Λουκ θα έρθει να τον βρει. Η Επαναστατική Συμμαχία μαθαίνει για την ύπαρξη του νέου Άστρου του Θανάτου και σχεδιάζει να το καταστρέψει, πριν ολοκληρωθεί η κατασκευή του και γίνει πλήρως λειτουργικό. Ο Χαν ηγείται μιας ομάδας κρούσης για να καταστρέψει την γεννήτρια της ασπίδας του σταθμού μάχης που βρίσκεται στο δασωμένο φεγγάρι του Έντορ, επιτρέποντας σε μια μοίρα αστρομαχητικών να μπουν στην ατέλειωτη κατασκευή και να καταστρέψουν το σταθμό μάχης από μέσα. Η ομάδα κρούσης μαζί με τον Λουκ, ταξιδεύουν στον Έντορ με μια κλεμμένη αυτοκρατορική άκατο. Ο Βέιντερ αισθάνεται την παρουσία του Λουκ στην άκατο, αλλά τους αφήνει να περάσουν έτσι ώστε να πέσουν στην ενέδρα από τις αυτοκρατορικές δυνάμεις που τους περιμένουν στον Έντορ. Νιώθοντας την παρουσία του Βέιντερ, ο Λουκ φοβάται πως βάζει σε κίνδυνο την αποστολή.
Ο Λουκ μαθαίνει από τον Αυτοκράτορα πως το Άστρο του Θανάτου είναι πλήρως λειτουργικό και πως άφησε τους επαναστάτες να μάθουν για την ύπαρξη του νέου σταθμού μάχης ώστε να πέσουν σε παγίδα. Στον Έντορ, οι επαναστάτες συλλαμβάνονται από τις αυτοκρατορικές δυνάμεις, αλλά οι Ίγουοκς επιτίθενται αιφνιδιαστικά με αποτέλεσμα να επικρατήσει χάος. Την ίδια στιγμή, ο Λάντο ηγείται του στόλου των επαναστατών από το Μιλένιουμ Φάλκον, αλλά οι επαναστάτες ανακαλύπτουν πως η ασπίδα του σταθμού της μάχης λειτουργεί πλήρως και ο αυτοκρατορικός στόλος τους περιμένει. Ο Αυτοκράτορας δελεάζει τον Λουκ να ενδώσει στην οργή του και στραφεί εναντίον του, ώστε να προσχωρήσει στη σκοτεινή πλευρά. Ο Λουκ αρχικά αντιστέκεται, αλλά τελικά ενδίδει και προσπαθεί να σκοτώσει τον Αυτοκράτορα, όμως μπαίνει στη μέση ο Βέιντερ, με αποτέλεσμα να ξεκινήσει μονομαχία πατέρα και γιου. Ο Λουκ προσπαθεί απεγνωσμένα να πείσει τον πατέρα του ν' απαρνηθεί τη σκοτεινή πλευρά, όμως ο Βέιντερ, διαβάζοντας τη σκέψη του γιου του, ανακαλύπτει πως έχει και δεύτερο παιδί. Θέλοντας να χρησιμοποιήσει αυτήν την ανακάλυψη υπέρ του, απειλεί τον Λουκ πως αν δε στραφεί εκείνος στη σκοτεινή πλευρά, θα στρέψει τη Λέια. Εξοργισμένος ο Λουκ επιτίθεται στον Βέιντερ και τον κατατροπώνει, κόβοντάς του το δεξί χέρι. Εκείνη τη στιγμή επεμβαίνει ο Αυτοκράτορας, προτρέποντας τον Λουκ να σκοτώσει τον Βέιντερ και να πάρει τη θέση του στο πλευρό του. Ο Λουκ, όμως, βλέποντας πως το κομμένο δεξί χέρι του Βέιντερ είναι μηχανικό σαν το δικό του, αντιλαμβάνεται πως είναι κοντά στο ν' ακολουθήσει την τραγική μοίρα του πατέρα του και αρνείται να στραφεί στη σκοτεινή πλευρά της Δύναμης, λέγοντας στον Αυτοκράτορα πως είναι Τζεντάι "όπως ο πατέρας του πριν από αυτόν". Τότε με άγρια μανία ο Αυτοκράτορας επιτίθεται στον Λουκ, με κεραυνούς που δημιουργεί μέσω της Δύναμης, με σκοπό να τον σκοτώσει. Εκείνη τη στιγμή ο Νταρθ Βέιντερ, μην αντέχοντας να βλέπει το γιο του να υποφέρει και να κινδυνεύει να πεθάνει, σπάζει από πάνω του τα δεσμά της σκοτεινής πλευράς και επιτίθεται στον Αυτοκράτορα, πετώντας τον στο φρεάτιο του αντιδραστήρα, μια πράξη όμως που καταστρέφει το σύστημα υποστήριξης της ζωής του και τον καταδικάζει σε θάνατο. Στις τελευταίες του στιγμές, ο Άνακιν Σκαϊγουώκερ, εξιλεωμένος από τις αμαρτίες του, ζητά από τον Λουκ να του βγάλει την μάσκα, ώστε να κοιτάξει για μια έστω φορά το γιο του με τα δικά του μάτια. Αφού ομολογεί πως τελικά ο Λουκ είχε δίκιο, όταν έλεγε πως υπήρχε ακόμα το καλό μέσα του, πεθαίνει λυτρωμένος στα χέρια του γιου του.
Με τον Αυτοκράτορα νεκρό και τη Δύναμη να βρίσκεται υπέρ των επαναστατών, στον Έντορ η ομάδα κρούσης με τη βοήθεια των Ίγουοκς, ανατινάζει τη γεννήτρια της ασπίδας, επιτρέποντας στο στόλο των επαναστατών να εξαπολύσει μια τελική επίθεση στο Άστρο του Θανάτου και να καταστρέψει τον αντιδραστήρα του σταθμού μάχης. Μετά το τέλος της μάχης, ο Χαν λέει στη Λέια πως ξέρει ότι εκείνη αγαπάει τον Λουκ και προσφέρεται να αποτραβηχτεί. Εκείνη του αποκαλύπτει πως ο Λουκ είναι ο αδελφός της και φιλά τον Χαν. Το ίδιο σούρουπο, ο Λουκ κηδεύει τον πατέρα του, αποτεφρώνοντάς τον μαζί με την πανοπλία του. Την ώρα που οι Επαναστάτες γιορτάζουν την πτώση της Αυτοκρατορίας, ο Λουκ αγκαλιασμένος με την αδελφή του Λέια, βλέπει τα φαντάσματα του Όμπι-Ουάν Κενόμπι, του Γιόντα και του Άνακιν Σκαϊγουώκερ να τον παρακολουθούν.
Διανομή
Ο Σεμπάστιαν Σο υποδύεται τον Άνακιν Σκαϊγουώκερ, καθώς και το φάντασμά του, το 1983. Στην επανέκδοση του 2004 το φάντασμα του Άνακιν Σκαϊγουώκερ υποδύεται ο Χέιντεν Κρίστενσεν.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 1983 Κατηγορία:Αμερικανικές ταινίες επιστημονικής φαντασίας Κατηγορία:Αμερικανικές ταινίες δράσης - επιστημονικής φαντασίας Κατηγορία:Επικές ταινίες Κατηγορία:Περιπέτεια επιστημονικής φαντασίας (ταινίες) Κατηγορία:Διαστημική περιπέτεια (ταινίες) Κατηγορία:Ταινίες διαστημικής όπερας Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Ταινίες παραγωγής Lucasfilm Κατηγορία:Ταινίες Star Wars Κατηγορία:Ταινίες συσχετιζόμενες με ορφανά Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στην Αριζόνα Κατηγορία:Ταινίες γυρισμένες στην Καλιφόρνια
Αμφιθέατρο
thumb|right|250px|Εξωτερική άποψη του [[Κολοσσαίο|Κολοσσαίου]] Με τον όρο Αμφιθέατρο χαρακτηρίζεται το κυκλικό ή ελλειψοειδές θέατρο που ονομάζεται έτσι από την επικλινή και κυκλοτερή διάταξη των καθισμάτων των θεατών («αμφί=πέριξ τας έδρας»), εξ ου και το επίθετο και επίρρημα αμφιθεατρικό, αμφιθεατρικά επί της σημασίας από ύψους θέας σε αντιδιαστολή των επιπέδων θεάτρων όπου η θέα δυσχεραίνεται από τα πρώτα καθίσματα ή κερκίδες.
Ιστορικά το αμφιθέατρο είναι ρωμαϊκό κατασκεύασμα που προήλθε από την ένωση δύο ελληνικών αντιτακτών θεάτρων που πιθανώς να κατασκευάστηκαν για να καλύπτουν μεγάλο χρόνο παραστάσεων έτσι ώστε οι θεατές να μην έχουν τις ακτίνες του ήλιου αντίθετα. Το πρώτο αμφιθέατρο κατασκευάσθηκε το 59 π.Χ. στη Ρώμη από τον Sribonius Curio που ήταν ξύλινο με μεγάλη παλαίστρα προερχόμενη από την ένωση δύο ορχηστρών. Το διπλό αυτό θέατρο (είδος θεάτρου) τελειοποιήθηκε από τον Καίσαρα όπου και ονομάσθηκε Αμφιθέατρο για το σχήμα και τη διάταξή του.
thumb|right|250px|Ιδεατή τομή σφενδόνης ρωμαϊκού αμφιθεάτρου Τα αμφιθέατρα διαδόθηκαν σε όλη τη Ρωμαϊκή Αυτοκρατορία με σύνηθες σχήμα ελλειψοειδές, σπανιότερα κυκλικό που χρησιμοποιούνταν όχι βεβαίως για θεατρικές παραστάσεις αλλά μόνο για μονομαχίες, θηριομαχίες, μικρές αρματοδρομίες κλπ. γι΄ αυτό και δεν έφεραν σκηνή αλλά τη λεγόμενη «κονίστρα» που ονομάζονταν έτσι από την άμμο με την οποία και καλύπτονταν. Η κονίστρα περιβάλλονταν από προστατευτικό τείχος πάνω από το οποίο φέρονταν οι κερκίδες σε τρία μεγάλα οριζόντια τμήματα που χωρίζονταν με διαζώματα. Τα τμήματα αυτά λέγονταν moeniana. Το δε ανώτερο βασίζονταν σε δικό του κρηπίδωμα. Το όλο οικοδόμημα έφερε στέγη υπό μορφή σκηνής. Προς τη κονίστρα οδηγούσαν δύο πύλες η «της ζώσης σαρκός», από την οποία εισέρχονταν οι αγωνιζόμενοι και η «νεκρική», από την οποία και απομακρύνονταν οι νεκροί.
Το αρχαιότερο σωζόμενο αμφιθέατρο είναι το περίφημο Κολοσσαίο που ανεγέρθηκε από τον Βεσπασιανό και είχε χωρητικότητα 100.000 θεατών.
Ιστορική αρχιτεκτονική συνέχεια των αμφιθεάτρων είναι τα σημερινά ανά τον κόσμο Στάδια αθλητικών αγώνων. Αμφιθεατρικό σχήμα έχουν επίσης οι πανεπιστημιακές αίθουσες, οι αίθουσες προβολής και παρουσίασης και οι αίθουσες των συνεδριακών κέντρων.
Ιστορία θεαμάτων
Γενικά το αμφιθέατρο υπήρξε δημιούργημα βάρβαρων εθίμων όπως της μονομαχίας και θηριομαχίας στα οποία προσέτρεχαν οι Ρωμαίοι με πάθος για να βλέπουν σκοτωμούς αίματα και πτώματα δυστυχισμένων μονομάχων ή καταβροχθισμούς αυτών από άγρια θηρία που με επιμέλεια διατηρούνταν σε εσωτερικούς χώρους αυτών καλλιεργώντας έτσι τα πλέον άγρια ένστικτα. Η ιστορία των μονομαχιών στην αρχαία Ρώμη μέσα στα αμφιθέατρα αποτελεί ένα θλιβερό κεφάλαιο δημόσιου βίου της Ρωμαϊκής Αυτοκρατορίας γεμάτοαπό τραγικές σκηνές, αλληλοσπαραγμούς και άφθονης αιματοχυσίας μόνο και μόνο για ευχαρίστηση και ψυχαγωγία του εκβαρβαρωμένου ψυχικά λαού.
Αρκεί να σημειωθεί ότι ο Αυτοκράτορας Τραϊανός προκειμένου να εορτάσει τον θρίαμβό του κατά των Δακών διέταξε σειρά αγώνων πολλαπλών μονομαχιών κατά τους οποίους αλληλοσφάγησαν 10.000 περίπου μονομάχοι. Στρατολογούνταν δε αυτοί από τους κατάδικους και δούλους πολλοί εκ των οποίων όμως κατέρχονταν στους αγώνες δελεαζόμενοι από την πραγματικά πολύ υψηλή αμοιβή που έφθανε περίπου τις 20.000 προπολεμικές δραχμές.
Τα βάρβαρα αυτά θεάματα των αμφιθεάτρων είχαν γίνει τόσο απαραίτητα από τη μακρά συνήθεια ώστε διατηρήθηκαν για πολλούς αιώνες μέχρι που με αυστηρό διάταγμα του Μέγα Κωνσταντίνου απαγορεύτηκαν τελείως. Αλλά και πάλι οι Ρωμαίοι με διάφορους τρόπους διατήρησαν τις μονομαχίες μέχρι το 404 που καταργήθηκαν οριστικά από τον Ονώριο. Οι θηριομαχίες όμως διατηρήθηκαν επί μακρό ακόμα διάστημα παρ΄ όλες τις επεμβάσεις χριστιανών επισκόπων.
Δείτε επίσης
Κατηγορία:Θεατρικοί χώροι Κατηγορία:Αρχαίος βίος Αμφιθεατρο
Τατιάνα Παπαμόσχου
Η Τατιάνα Παπαμόσχου (Αθήνα 1964 -) είναι Ελληνίδα ηθοποιός της τηλεόρασης, του κινηματογράφου και του θεάτρου. Είναι περισσότερο γνωστή για τον ρόλο της ως Ιφιγένεια, στην ομώνυμη ταινία, του Μιχάλη Κακογιάννη, του 1977, ρόλος που της χάρισε βραβείο Α' Γυναικείου Ρόλου στο Φεστιβάλ Θεσσαλονίκης, το 1977.
Βιογραφία
Σπούδασε στη Δραματική Σχολή του Εθνικού Θεάτρου ενώ παράλληλα παρακολούθησε μαθήματα πιάνου στο Εθνικό Ωδείο Αθηνών. Σε ηλικία μόλις 13 ετών έκανε το κινηματογραφικό της ντεμπούτο στην ταινία του Μιχάλη Κακογιάννη, Ιφιγένεια, ρόλος που της χάρισε και το Βραβείο Α' Γυναικείου Ρόλου στο Φεστιβάλ Θεσσαλονίκης το 1977. Ενώ και η ταινία βραβεύθηκε με το βραβείο Α' Καλύτερης Ταινίας. Στα χρόνια που ακολούθησαν συμμετείχε σε μερικές ακόμα μεγάλου μήκους ταινίες: Γενέθλια πόλη, Γαλάζια εξορία και Τεστοστερόνη κ.ά. Επίσης, συμμετείχε και σε μικρού μήκους ταινίες, αλλά και σε τηλεταινίες. Η ταινία Γενέθλια πόλη της χάρισε κι ένα κρατικό βραβείο Β' γυναικείου ρόλου.
Η ενασχόληση της με το θέατρο ξεκινά από το 1986, όπου συμμετείχε στο Θέατρο της οδού Κυκλάδων, στην παράσταση Συμφορά από το πολύ μυαλό, αργότερα στην παράσταση Εκάβη σε συνεργασία με το Προσκήνιο του Αλέξη Σολομού. Έχει συνεργαστεί και με το Θεσσαλικό Θέατρο, αρχής γενομένης από το 1991, συνεργασία που συνεχίστηκε για αρκετά χρόνια. Ενώ, από το 1992 έως το 1995 συνεργάστηκε και με το Εθνικό Θέατρο. Aπό το 2000 έως το 2008 είχε το δικό της θεατρικό εργαστήρι και συνεργαζόταν με το 2ο δημοτικό σχολείο Βούλας, σκηνοθετώντας κιόλας και τέσσερις παραστάσεις έως τώρα. Τέλος, από το 2009, είχε για έναν χρόνο εργαστήρι ενηλίκων στον Μικρό Χώρο Τέχνης στη Γλυφάδα.
Εξωτερικοί σύνδεσμοι
Κατηγορία:Έλληνες σκηνοθέτες θεάτρου Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Αϊτινή κρεολή γλώσσα
Η αϊτινή κρεολή γλώσσα (kreyòl ayisyen του * créole haïtien) είναι κρεολική γλώσσα βασισμένη στα γαλλικά. Ομιλείται από 10 με 12 εκατομμύρια άτομα παγκοσμίως και είναι η μόνη γλώσσα των περισσότερων Αϊτινών. Είναι κρεολή γλώσσα που βασίζεται σε μεγάλο βαθμό στα γαλλικά του 18ου αιώνα, με επιρροές από τα πορτογαλικά, τα ισπανικά, τα αγγλικά, τα ταΐνο και Δυτικοαφρικάνικες γλώσσες. Η γλώσσα προέκυψε από την επαφή μεταξύ Γάλλων αποίκων και Αφρικανών σκλάβων κατά το Ατλαντικό δουλεμπόριο στη γαλλική αποικία του Σεν-Ντομίγκ (τώρα Αϊτή). Οι Αϊτινοί είναι η μεγαλύτερη κρεολική κοινότητα στον κόσμο.
Η χρήση της και η εκπαίδευση στη γλώσσα—η οποία δεν είναι αμοιβαία κατανοητή με τη γαλλική—έχει ξεκινήσει τουλάχιστον από το 19ο αιώνα, όπου κάποιοι Αϊτινοί είδαν τα γαλλικά ως κληρονομιά της αποικιοκρατίας. Η κρεολική γλώσσα είχε δυσφημιστεί από τη γαλλόφωνη ελίτ ως τα γαλλικά του αγράμματου ή του φτωχού. Μέχρι τα τέλη του 20ου αιώνα, οι Αϊτινοί πρόεδροι μιλούσαν μόνο γαλλικά στους συμπολίτες τους και μέχρι τη δεκαετία του 2000 όλα τα μαθήματα στα δημοτικά σχολεία της Αϊτής ήταν στα γαλλικά, μια ξένη γλώσσα για τους περισσότερους από τους μαθητές.
Παραπομπές
<references group="" responsive="0">
Εξωτερικοί σύνδεσμοι
Κατηγορία:Γλώσσες της Αϊτής Κατηγορία:Λήμματα που περιέχουν κείμενο στα γαλλικά Κατηγορία:Σελίδες που περιέχουν συνδέσμους για περιεχόμενο μόνο με συνδρομή
Αδωνίας
Ο Αδωνίας είναι βιβλικό πρόσωπο που αναφέρεται στη Παλαιά Διαθήκη.
Σύμφωνα με το βιβλίο του προφήτη Σαμουήλ, ο Αδωνίας ήταν ο τέταρτος γιος του Βασιλιά Δαβίδ των Ισραηλιτών. Μετά το θάνατο των τριών μεγαλύτερων αδελφών του Αμνών, Χειλεάδ ή Δανιήλ και Αβεσαλώμ ήταν ο νόμιμος διάδοχος, κατά σειρά διαδοχής, του πατέρα του στο θρόνο. Όμως ο πατέρας του Δαβίδ, που υπήρξε κι εκείνος καταχραστής του θρόνου, κατ΄ εντολή όμως του Γιαχβέ,  προόριζε για διάδοχό του, μετά θάνατο, τον μικρότερο αδελφό του Αδωνία, τον Σολομώντα. Τούτο είχε ως συνέπεια την πρώτη εύλογη αντίδραση του Αδωνία κατά του άδικου υπερήλικα πατέρα του, έχοντας και την υποστήριξη του αρχιστράτηγου Ιωάβ και του αρχιερέα Αβιάθαρ. Προ αυτής της κατάστασης ο παρατρεχάμενος σύμβουλος του Δαβίδ, ο Νάθαν, (που αναφέρεται και ως προφήτης), πείθει τον Δαβίδ να χρήσει επίσημα συμβασιλέα και διάδοχό του τον Σολομώντα, εξουδετερώνοντας με τον τρόπο αυτό τον Αδωνία.
Έτσι, πριν το θάνατο του Δαβίδ, βασιλιάς των Ισραηλιτών αναδείχθηκε ο Σολομών που επέδειξε αρχικά μεγαλοψυχία στον μεγαλύτερο αδελφό του παρέχοντάς του αμνηστία. Όταν όμως αργότερα ο Αδωνίας θέλησε να παντρευτεί μία από το χαρέμι που είχε αναπτύξει εν ζωή ο πατέρας τους Δαβίδ και συγκεκριμένα την Αβισάγ, θεωρώντας ο Σολομών ως διάδοχος κατοχής και του πατρικού χαρεμιού, κάτι που ήταν νόμιμο στους ανατολίτες βασιλείς της εποχής, αρνήθηκε να επιτρέψει αυτό το γάμο ερμηνεύοντάς τον ως διεκδίκηση του θρόνου.
Η άρνηση αυτή επέφερε ανταρσία του Αδωνία στην οποία συμμετείχαν και οι παραπάνω προσκείμενοι σ΄ αυτόν, Ιωάβ και Αβιάθαρ. Τελικά μετά από δόλο ο Σολομώντας κατάφερε τη σύλληψη του Αδωνία όπου και διέταξε τη θανάτωσή του.